కాగిత వెంకట్రావు

కాగిత వెంకటరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. మాజీ ఎమ్మెల్యే. ఆయన పెడన నియోజకవర్గం నుండి 4 సార్లు ఎమ్మెల్యేగా పనిచేశాడు.

జననం
కాగిత వెంకటరావు 1950లో తల్లిదండ్రులు  సుబ్బరావమ్మ  సుబ్బారావు దంపతులకు ఆంధ్రప్రదేశ్ రాష్ట్రం, కృష్ణా జిల్లా, బంటుమిల్లి మండలం, నాగేశ్వరరావు పేట గ్రామంలో జన్మించాడు.

రాజకీయ జీవితం
కాగిత వెంకటరావు తెలుగుదేశం పార్టీ ద్వారా రాజకీయాల్లోకి వచ్చి 1985లో ఎమ్మెల్యేగా తొలిసారి ఎన్నికయ్యాడు. ఆయన మల్లేశ్వరం, పెడన నియోజకవర్గాల నుండి 4 సార్లు ఎమ్మెల్యేగా ఎన్నికయ్యాడు. కాగిత వెంకట్రావు తెలుగుదేశం ప్రభుత్వంలో ప్రభుత్వ చీఫ్‌విప్‌‌గా , రాష్ట్ర పబ్లిక్ అండర్ టేకింగ్ కమిటీ ఛైర్మన్‌గా, తిరుమల తిరుపతి దేవస్థానం ఛైర్మన్‌గా పని చేశాడు. ఆయన 2004లో అసెంబ్లీ ఎన్నికల్లో ఓటమి అనంతరం జిల్లా పరిషత్ ఎన్నికల్లో పోటీ చేసి బంటుమిల్లి జెడ్పిటీసీగా ఎన్నికై, కృష్ణా జిల్లా పరిషత్ ఫ్లోర్ లీడర్ గా పని చేశాడు.

పోటీ చేసిన నియోజకవర్గాలు

మరణం
కాగిత వెంకట్రావు అనారోగ్యంతో బాధపడుతూ 29 ఏప్రిల్ 2021న గుండెపోటుతో మరణించాడు.

మూలాలు

ఆంధ్రప్రదేశ్ వ్యక్తులు
కృష్ణా జిల్లా వ్యక్తులు
కృష్ణా జిల్లా రాజకీయ నాయకులు
1950 జననాలు